वहीं, कुल्लू जिला की सैंज घाटी के धाउगी मोड़ पर एक वाहन दुर्घटनाग्रस्त हो गया है, जिसमें चार लोग घायल हुए हैं। घायलों को पहले स्वास्थ्य केंद्र सैंज पहुंचाया गया, जहां प्राथमिक उपचार के बाद क्षेत्रीय अस्पताल कुल्लू के लिए रेफर किया गया। जानकारी के अनुसार इस सड़क हादसे में वाहन दो सौ फीट गहरी खाई में जा गिरा। घायलों में धनश्याम (25), संदीप (27), भाग चंद (44) और किशोरी लाल शामिल हैं। चारों लोग धाउगी गांव के रहने वाले हैं और धाउगी से सैंज जा रहे थे। इस दौरान धाउगी मोड़ वाहन अनियंत्रित होकर गहरी खाई में जा गिरा।